khistorydata/jeongjo-sjw-relations huggingface dataset:
정조 24년
掌令權漢緯獻納金孝秀正言李東宇啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬占台府當李潭秉銓之時把弄朝權且以醴酒之說大北之論肆然脅持百計嘗試倡爲追崇之說恐動儕類沮遏代聽之逆皆其部曲則亂本凶圖甚於耇輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等語肆然發惡而且太甲桐宮之說果與諸賊一席酬酢於展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩後物故罪人啓能亟施孥籍趾賊等凶種快施邦刑獻遂設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年珍滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑噫嘻痛矣明謙之凶謀逆節實是亘萬古所無之賊也身爲閫帥五字刀削已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰而況渠六字刀削逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討快行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖七字刀割鉤覈之路惟在此賊之盤問而半夜特敎出付縣獄鞫體之乖損刑政之顚倒已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其在鋤逆種杜後患之道殄之滅之不容少忽而今此好石之以年未滿循例爲奴者揆以邦憲萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孼之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦憲在所必鞫而今此島棘之典可謂失之太輕噫彼逆宇以凶喆之子藉其氣勢罔念喣濡之恩益肆跳踉擬帥市恩之謀旣極陰祕荷杖偸鈴之態不忍正視其所負犯不一而足而乃於不敢言之地敢懷不敢萌之心潛搆啓草欲售欺天之計此已窮凶絶悖而於渠猶屬薄物細故潛藉逆復之姻婭八字刀割與同死生之說旣已遲晩顧瞻他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉當初已結案之凶逆得保首領於海島者已是失刑之大者而拿來之啓依法允下則庶幾聖斷赫然天討亟行矣奈之何纔到湖界旋從迂路初則領付本鄕末乃移配近島殆若量移者然義理自此晦塞亂賊無所懲畏思之及此寧不大可憂而大可懼者哉請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚夬正王法答曰不允
정조 24년
獻納金孝秀正言李東宇啓曰罪人克觀以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫泄請金甲島爲奴罪人克觀更令王府嚴鞫得情快正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然自在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典噫世道日下人心漸溺至於姜彝天輩出而亦一變怪也姜彝天則本以妖邪之性薄有啁啾之技剽取稗官浮淫之辭幻出市徒佻儇之態招誘遠近而或以術藝相衒糾結黨與而輒以標號相加而騙取貨物旨意閃忽假設謊怪之事煽動妖誕之說而敢於顯露之餘反爲拔足之計前後情狀節節狡慝而如金履白誕妄陰邪之類又從以趨附使令之不暇托爲師弟而傳播邪說誘引徒黨而慫慂奸計京鄕焉出沒而甘作倀鬼晝宵焉綢繆而聽其指嗾其他至妖至邪之情殆有浮於彝天至於金鑢本以憸邪之徒投入妖陰之藪招呼容接爛熳同歸往復𧬈訿視若同胞者渠去來和應互相連肚者渠及夫發告之共議益見情跡之莫掩與彝天一而二二而一者也伏惟大明中天物無遁形而特推欲竝生之化俾躋咸與新之域有此酌處之命而第念渠輩雖是幺麽白徒而亦簪纓之裔也其詖淫之所漸染人心之所陷溺殆若誘人而餂貨轉至捏奴而煽訛一此不止實有方來難言之慮在聖人辟以止辟之政決不可不嚴杜其漸以示生道殺人之義而不由王府徑付秋曹已是失刑之大者且未及窮覈遽爾發配妖黨何以知畏民志何以底定請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌傳旨未下之四啓關係何如義理何如無非極逆大懟罪關宗社而允諭雖降傳旨未下今已屢朔王章尙未夬施臣不勝訝惑憂憤之至請亟下四啓傳旨令攸司卽速擧行焉新除授大司諫李殷模時在京畿驪州地請斯速乘馹事下諭答曰不允下諭事依啓憲府無傳啓
정조 24년
庚申五月二十二日午時上御重熙堂右承旨禮曹判書入侍時右承旨徐有聞假注書李允謙記事官李存秀洪奭周禮曹判書徐龍輔以次進伏訖上曰政官去就知入政官若病不進則自政院當爲請牌啓辭斯速捧入賤臣承命出傳敎龍輔曰獻陵陵官雖請拿處而木根株數不甚大段且參奉則其所效誠必勝於外臣故削仕後仍於其窠限出六久任事下敎矣各別着念修擧之意自卿曹更爲嚴飭仍命退諸臣以次退出
정조 24년
行都承旨閔台爀病行左承旨李魯春坐右承旨洪樂游坐左副承旨李敬五坐直右副承旨金羲淳坐同副承旨朴崙壽坐直注書金啓溫病一員未差假注書趙鍾永仕李允謙仕直事變假注書鄭祖榮仕
정조 24년
傳于李魯春曰禮房承旨馳詣健元陵奉審摘奸局內諸陵一體奉審以來
정조 24년
注書金啓溫病代以趙鍾永爲假注書
정조 24년
李基憲奉命代以鄭祖榮爲事變假注書
정조 24년
傳于李敬五曰左副承旨入侍
정조 24년
朴崙壽以成均館知館事意啓曰本館入直久任郞廳外凡郞無敢入直若有代員替直之事則依下都監郞官例草記代直事曾有定式矣司成閔命爀直講安策俱以照訖講試官因傳敎遞差典籍未差時無入直之員以他郞官姑爲代直何如傳曰館官不過參試與學敎授有間遞差傳旨中拔去此草記還給可也
정조 24년
洪樂游以義禁府言啓曰時囚罪人李石求口招公事判付內不禁之房主及犯禁之騎者問名一體拿問勘處事命下矣招問憲府書吏則今月十七日李石求入直時霜臺犯騎者卽前兵使鄭學畊不禁之房主監察李㙉云爲先拿囚之意敢啓傳曰知道
정조 24년
洪樂游以義禁府言啓曰時囚罪人李石求口招公事判付內湖西僻邑定配俾圖懲艾之方事命下矣李石求忠淸道靑山縣定配而以判付內辭意具罪目依例發遣府羅將押送配所何如傳曰允
정조 24년
庚申五月二十三日卯時上御重熙堂左副承旨入侍時左副承旨李敬五假注書李允謙記注官金珍恪承膺祚以次進伏訖上曰久不見矣爾之眼病近果差勝否敬五曰苦歇無常矣上曰近聞關東蔘弊猶未快革云寧越則別無邑瘼之切骨者耶敬五曰貢蔘事體至重如有絲毫補益則豈可顧些少弊端而每有有名無實之嘆矣今已釐革東民之愚夫愚婦莫不攢祝感頌九重東漸之化矣上曰快已革罷耶敬五曰然矣上曰如可强數三日仕進可也仍命退承史以次退出
정조 24년
庚申五月二十三日卯時上御重熙堂禮房承旨右承旨入侍時行右承旨李魯春右承旨洪樂游假注書李允謙記事官李存秀洪奭周以次進伏訖上敎魯春曰傳香耶魯春曰入稟後當傳香故姑未爲之矣上曰卿則先退健元陵進詣各處奉審祭物各別精備之意申飭局內諸陵一體奉審而來也魯春承命先退命書公事判付訖命退承史以次退出
정조 24년
庚申五月二十三日申時上御重熙堂奉審承旨入侍時行左承旨李魯春假注書李允謙記注官金珍恪承膺祚以次進伏訖上敎魯春曰各處奉審則皆無頉乎魯春曰臣承命馳詣健元陵陵上奉審則無頉丁字閣碑閣奉審則無頉祭物祭器祭井看審則精潔進排官諸執事摘奸則無頉仍詣顯陵穆陵徽陵崇陵惠陵元陵陵上丁字閣碑閣奉審則皆無頉矣上曰知道祭物各別精備之意申飭否魯春曰奉常寺久任郞爲典祀官故祭物尤爲精備矣上曰往來路見農形則雨後所見何如魯春曰在在豐徵雨前移秧者擧皆勃興雨後移揷者亦有善就之望農民言內今明間當畢移云今日之雨亦得二犁許東風之餘誠爲萬幸田穀則豆太黍粟木花皆是豐徵所見甚快矣上曰各陵陵上皆登陟奉審耶魯春曰各陵陵上丁字閣碑閣一一奉審而來矣上曰卿則筋力好矣且無一髮衰白者何故之然也殊可奇哉仍命退承史以次退出
정조 24년
行都承旨閔台爀坐行左承旨李魯春坐右承旨洪樂游坐左副承旨李敬五坐右副承旨金羲淳坐直同副承旨朴崙壽坐直注書金啓溫病一員未差假注書趙鍾永仕李允謙仕直事變假注書鄭祖榮仕
정조 24년
李敬五啓曰御營廳將官來言今日本廳軍兵日次私習云矣敢啓傳曰知道
정조 24년
李敬五啓曰卽見訓鍊都監草記去夜五更量金虎門北邊月廊外簷椽木一箇因行巡軍燃炬着火三寸許幸卽撲救而莫重宮墻有此驚心之擧其不能檢飭之罪不可無警責該營將臣從重推考着燒雖是外簷兵曹之尙無一言來告者極爲矇然入直堂上亦爲推考郞廳所當重勘而本院請推之外無他可施之罰何以爲之敢稟傳曰堂上遞差郞廳先汰後拿可也
정조 24년
傳于朴崙壽曰同副承旨入侍
정조 24년
以李在璣囚單子判付內生疎所致與該堂分揀仍爲放送爲良如敎
정조 24년
李敬五以兵曹言啓曰去夜五更量金虎門北邊月廊椽木一箇爲集春營軍行巡時炬火所着三寸許燒燼雖幸卽時撲救宮城莫嚴之地行巡軍校不能謹審致有此失火之擧萬萬驚駭該營將官自該營已爲草記嚴勘而當該巡將監軍不能警衛之罪不可置以不論竝令該府拿問嚴處臣之不飭之失不勝惶恐之意敢啓傳曰知道卿則推考可也
정조 24년
李敬五以訓鍊都監言啓曰去夜五更量金虎門北邊月廊外簷椽木一箇着火三寸許燒燼之際東營行巡軍仍卽撲救而事在五更則必是集春營行巡時燃炬不能小心之致莫重宮墻有此驚心之擧者萬萬駭然當該行巡哨官金時和爲先嚴棍汰去臣亦有常時不能檢飭之失惶恐待罪之意敢啓傳曰知道卿則從重推考可也
정조 24년
李敬五以禁衛營言啓曰去夜五更量金虎門北邊宮墻椽木一介爲集春營軍行巡時炬火所着三寸許燒燼而雖卽撲救莫重警衛之地有此深夜失火之境極爲驚心臣亦以巡邏字內所管常時不能檢飭之失在所難免惶恐待罪之意敢啓傳曰知道卿則推考可也
정조 24년
吏曹判書李晩秀疏曰伏以臣於今月十二日退自賓筵祗奉吏曹判書特授之命五內震剝蒼黃逬出仰念國家之大體俯懷私門之深憂忽忽自語一夜而三四起者行且浹旬而有日矣臣聞之人臣事君盡職爲忠克讓之美非義之正也在昔長陵盛際延平府院君李貴榻前自薦特拜吏判至今稱銓家美譚蓋其赤心向國不規規於物我之小嫌而亦可見量己量時自居而無愧也顧臣十載邇密受恩如天生死向前之一段愚忠妄自謂不讓於古人苟使有豪末塵露之微可以裨補聖治報答洪造則自薦之故事尙欲慕而傚之況何敢備例辭巽於有隕自天之下甘自歸於矯飾之俗習乎第念事有可能不可能芹曝之獻隕結之報可能也僬僥之於千勻瞽者之於五色不可能也如臣儱侗憒劣百不猶人何官之可稱何事之可了而最銓選一職尤所昧昧官制之沿革班簿之高下薦剡考課之法氏族流品之別茫然無一通曉性且疎迂平居罕與人接同朝下大夫以下往往多不識名面時閱政眼殆若楚人之聞齊語乃今一朝置之於天官長席典掌一國之政柄進退當世之人物以之激揚淸濁調劑酸醎仰贊我聖上平明恢蕩之治不亦舛乎卽無論畢竟之僨誤顚沛假使出而行政其必口呿手慌左右顧而不知攸爲此眞所謂臣何足言有辱朝廷也抑臣有區區切至之懇臣之釋褐策名今纔一紀風雲雨露旣遍身薰沐矣靑紫軒冕又平步兜攬矣今年侈一華貫明歲超一峻秩居然滾到於八座之列以臣衰薄之門祚眇少之福分叨竊驟躐亢極至此道家所忌吾儒之所不言而滿則招損天理不誣每一思惟不寒而栗惟有所信者心也所知者天也進則瞻依觚稜奔奏夙夜粗效寸勞於百執事之末退則杜門窮巷收拾舊書庶免宿昔墻面之歎而一切分外榮觀如避水火補蘧瑗四十九年之非臣之願也豈意日月之明偶有遺照名登權要之塗身入睢盱之叢違先臣兢畏之志犯前哲冥升之戒宦海傾檣炯鑑在前又況國之重任政府政曹是也世所稱以人事君之職也兄弟二人之一時竝據不惟終古名碩之所罕卽亦御極以後之初有濟濟明廷才彦林立臣是何人當此異數銓望問議其將行之於私室歟政注得失其將論之於公朝歟事體則徒歸苟簡格例則隨處窒礙而中批誤恩尤非聖世之美規除目一出四方有識之士必有竊議永歎於官方之無漸名器之太褻而臣心之懍然震恐不啻十倍於前此殆臣理盈勢極自速其負乘之寇而後已矣天地至仁無物不遂父母至慈有呼必應臣家之保有今日莫非天地父母之攸賜則以我聖上平日愛欲生之盛念豈不惻然垂憐於赤子之入井而思有以終始而安全之也聖簡不可虛辱也天工不可久曠也莫踰者常分也難奪者微諒也徒竊一條之銜巧占三褫之便如朱子所云淸官美職安坐辭讓而得之者臣雖汙下不忍爲此態也間値齋居肅穆不敢輒有干瀆一向泯伏益增惶阨天牌儼臨飭敎繼降自顧咫尺之守萬無蠢動之勢數行短牘仰塵崇聽伏乞聖慈曲垂諒察將臣新授職名亟命刋改以卒生成之澤仍治臣逋慢之罪俾朝綱肅而私心安不勝大願臣無任云云答曰省疏具悉特授意在矯俗卿其勿辭行公
정조 24년
庚申五月二十四日辰時上御重熙堂右承旨入侍時右承旨洪樂游假注書李允謙記注官金珍恪金景煥以次進伏訖上曰吏判上疏姑未到院耶問入賤臣承命出問回奏曰今方到院云矣命書傳敎曰吏判上疏入之賤臣承命持入命樂游讀奏又命書批答訖命書榻敎曰吏曹判書批下牌招行公樂游曰昨因日記內入之命臣若干考閱則粧衣擧皆蠹敗日記所重何如而一任抛置極爲未安其中尤甚者令該曹限年改粧似好故敢此仰達矣上曰俄見則其所蠹敗果如爾言爾其逐年考見後更稟可也仍命退承史以次退出
정조 24년
庚申五月二十四日辰時上御重熙堂同副承旨入侍時同副承旨朴崙壽假注書趙鍾永記事官李存秀洪奭周以次進伏訖上曰左承旨奉審歸後不以爲難乎崙壽曰今日亦仕進矣上曰七陵奉審何以能於一日內盡爲之乎崙壽曰盡爲之云矣上曰筋力好矣頭髮則白乎崙壽曰一髮不白云矣上曰承旨則髮白乎崙壽曰不白矣上曰故大提學於承旨爲幾代祖乎崙壽曰五代祖矣上曰承旨之家本稱壽家云自承旨高祖以下年皆幾許歲乎崙壽曰自臣高祖至於臣父而無未經周甲者矣上曰朴宗甲亦故大提學之直派乎崙壽曰爲其玄孫矣上曰然則承旨與朴宗甲之班閥有何異乎朴宗來則與朴宗甲爲幾寸乎崙壽曰爲四寸矣上曰朴宗來有兄弟乎崙壽曰有一弟矣崙壽曰臣於大報壇奉審時與守直官同爲奉審矣自集成門直上百餘步有舊建門而柱木腐傷釘鐵盡脫莫知其爲何門適因得見開金牌取考其所書門號則有藏虹門三字門雖舊而頹弊旣如此日後壇役修改時一體改建此門似好故敢此仰達矣上曰日後同爲修改就其門內亦爲鎖金而鎖之可也仍命書榻敎曰徐拜多日尙不出肅吏曹判書李晩秀卽爲牌招使之行公六字刀割敎賤臣曰此傳敎卽爲頒布牌去來斯速催促可也賤臣承命退出傳命後還入進伏上曰俄者遞差之兵曹堂上誰也崙壽曰朴奎淳矣上曰其代入直之堂上誰也崙壽曰未及詳知矣上命賤臣曰入直誰某問入可也賤臣承命出仍命退承史以次退出
정조 24년
庚申五月二十四日午時上御重熙堂左承旨入侍時行左承旨李魯春假注書趙鍾永記事官金珍恪金景煥以次進伏訖上曰吏判牌去來入來乎魯春曰牌不進矣上曰與承旨同庚者幾人乎魯春曰吏判及徐美修有之矣上曰申獻朝亦壬申生乎魯春曰然矣上曰吏判之至今不承牌豈成說乎命書傳敎曰天官之長亞於承弼其爲任也重故其去就也不輕中批以後今爲帀旬且有日而任其逡巡姑不之强焉者務欲優容假借克盡禮使之道予之所以施之於重臣者若此則重臣之報之亦若予然後上下擧措兩得其當大抵不當引而引與不引於當引均之爲慢命命之慢者其弊也僞今人雖不及前人居前人所居之職行前人已行之事卽前人已矣近則不然於前人所不敢言所不敢爲處自我創之自我守之文致曲成作爲妙計綱紀隨而解紐俗習漸於難醫向來綸諭筵飭至再至三而不知止者重臣出入邇密幾多年尙亦飫聞而稔悉忽以時相之弟難爲政曹視之若艮限張皇辭本有召輒違若使似此格例古無今無而自重臣始則其怵惕難進容或無怪屢百年以來鼎銓塤箎後先相望而如故相李觀命兄弟弟爲端揆兄爲冢宰再經大政若固有之兄猶然矣矧伊弟乎書到此上曰近世時俗不古多有過於分數之事而然矣雖以古事觀之李觀命之爲時相也其兄健命亦已行公於吏判則豈有以時相之弟而不可爲吏判者乎此亦矯俗之一端故所以證古爲諭如是縷縷者也仍命繼書曰重臣縱昧格例右相初不提撕俾予十日齋居食息苟存之餘有此剔憊酬應之擧果能恔於心乎否此猶屬義分上耳獨不念扶綱立紀之在此矯習正俗之在此如大昨賓對時縷縷辭敎乎予所講者絜矩之義也夫豈有可强者强而强之枉人心而咈人性哉吏曹判書李晩秀何必問備以前牌牌招知所去就此意亦令入侍史官往傳于大臣敎賤臣曰持此傳敎卽爲往傳於右相曰大臣須觀此傳敎予無可以更容再言者以卽速承牌之意勸諭於吏判處可矣賤臣承命退出仍命退承史以此退出
정조 24년
行都承旨閔台爀坐行左承旨李魯春坐右承旨洪樂游坐左副承旨李敬五坐直右副承旨金羲淳坐直同副承旨朴崙壽坐注書金啓溫病一員未差假注書趙鍾永仕直李允謙仕事變假注書鄭祖榮仕
정조 24년
李敬五以都摠府言啓曰今日入直內三廳武兼禁軍及軍兵等中日習射請出標信傳曰知道
정조 24년
李敬五啓曰今日御營廳下番軍賞試才時弘化門建陽門銅龍門入直軍除出標信請出之意敢啓傳曰知道
정조 24년
吏曹口傳政事兼春秋單金錫泰
정조 24년
兵曹口傳政事副司果金錫泰單付
정조 24년
吏曹口傳政事記事官單金錫泰
정조 24년
以水原留守徐有隣啓本殺獄罪人李春成踢殺金召史根因査啓事判付內啓下刑曹爲旀該府論理甚有意見依此卽爲決放之意令政院專撥回諭爲旀究其本論其跡所謂小姑之所爲切可惡定配段以妹替娚到配後亦令配所官加刑於厥女報來後狀聞事一體回諭爲良如敎
정조 24년
以咸鏡監司具㢞啓本洪原縣金明壽獄事開錄事判付內啓下刑曹爲旀京外掌獄之官所知者惟法耳執跡比律而已情之一字有非可以議到者至於此獄跡與律之不當其端不一前伯題語中誤觸故犯便是挺刃之無異云者何其疎闊之甚也北靑前倅之論理起疑其言果然兺不喩道伯狀辭亦甚的確何必更待回啓洪原倅金明壽以過誤邂逅之罪考律決勘狀聞之意卽爲分付爲良如敎
정조 24년
司僕寺啓目粘連觀此京畿監司徐鼎修狀啓則枚擧南陽府使李近胄牒呈以爲珍島牧場稅穀所載船到本府倉島逢風致敗穀物無一鉤拯死人屍體亦未尋得色吏沙格等姑爲嚴囚令司僕寺稟處亦爲白有臥乎所海濤雖曰深險風勢雖曰猛急苟使船隻完固沙格鍊習則豈至於若是逢敗而今以其矣所招推之放船於迅風之中致敗於俄頃之間可知其船隻之不完固沙格之不鍊習該牧官不善檢飭之罪在所難免珍島監牧官黃井彦依例罷黜爲白乎旀本寺穀物臭載之時本官之親審鉤拯道臣之嚴覈狀聞等事旣有廟堂之定式知委則去月十七日致敗之船今月初十日始爲進往看審者揆以法意誠極駭然地方官南陽府使李近胄令該府拿處何如判付啓依允
정조 24년
禁府啓目前兵使鄭學畊監察李㙉原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編議處爲白乎旀李㙉段刑推得情何如判付啓依允爲旀李㙉段除刑推議處竝只仍爲照律爲良如敎又啓目前兵使李性默更招云云傳旨內辭意發問目嚴問則諸條所犯無辭自服而至於刑具之幾次擅用梟示之恣意擬加一味呑吐終不直陳究厥所爲萬萬痛駭所當請刑是白乎矣曾經閫帥勿爲請刑載在大典通編議處何如判付啓依允又啓目一所巡將趙𣊟監軍韓啓豐等原情云云傳旨內辭意泛稱遲晩趙𣊟段刑推得情爲白乎旀韓啓豐段宣傳官勿爲請刑載在大典通編議處何如判付啓依允爲旀趙𣊟段除刑推議處竝只仍爲照律爲良如敎
정조 24년
禁府照目粘連向前趙𣊟韓啓豐等矣本府議啓內宮城巡檢法意甚嚴而身爲巡將及監軍闕門月廊之簷椽着火未能察飭其不能警衛之罪在所難免竝只以此照律罪各杖八十收贖奪告身三等竝只私罪奉敎依允爲旀趙𣊟功減一等竝只公罪施行爲良如敎又照目粘連向前鄭學畊本府議啓內御史府事體與他自別而身爲朝官不能審愼騎馬攔入無難乖例揆以法綱已極駭然李㙉矣本府議啓內身爲房主僚員之直所雜技雜客之乘馬出入矇不禁斷溺職之罪在所難免竝只以此照律罪鄭學畊段杖一百收贖告身盡行追奪李㙉段杖八十收贖奪告身三等竝只私罪奉敎依允爲旀李㙉段以公罪議減一等爲良如敎又啓目粘連向前趙榮慶亦兵使之擧措雖甚乖當吏校之推捉旣稱公格則不惟不使捉送乃反驅逐營屬者已是妄率兺除良報巡營牒辭之拶逼兵使殊極駭然以此照律何如判付啓依允又啓目向前李性默亦擅發校卒替送虞候大張軍威妄行回示之擧者已犯師律兺除良刑具之擬加用棍之太濫尤乖典憲究厥罪狀節節痛駭以此照律何如判付啓依允
정조 24년
李敬五以備邊司言啓曰卽見行大護軍韓用龜所啓則以爲箕營別置木年來自籌司以每等別備條或當年新捧條限三四百同擇置之意關飭而所謂留木麤劣腐傷不堪需用每以新捧爲支放之資故以某樣會付錢給代換置不無當給者呼冤之弊且以丁巳條言之旣以擇置之後自惠廳送人發賣又復轉販關北有若遷貨射利者然誠極慨惋再昨年則以本色輸納惠廳而數十餘同又爲見退許多弊端終歸小民本營留木不必每年換置漸次釐正昨年捧置條還報本營依例支放事下詢廟堂處之爲辭而批旨內廟堂豈有不稟而使之別置之理乎旣別置又何以發賣乎其委折問于廟堂仍以後勿若是之意嚴飭該道而亦令廟堂指一草記可也事命下矣該營留庫木素稱外度支不虞之需近來典守之法漸不如古舊儲則徒擁虛簿新捧則無難換作種種奸弊有駭聽聞而京司需用每多緊急臨時區劃易致狼狽故丙辰戊午己未自本司或措辭行會或筵稟申飭使之限三四百同別爲擇置而丙辰四百同中一百五十同劃給華城二百五十同自惠廳請得而以該道所在常賑穀八千三百餘石準折給價戊午三百同中六十同以中旬木劃給訓局一百四十同以留貯條劃給惠廳餘數一百同及己未三百同今方留在該營矣丙辰條之自惠廳請得蓋因本聽米條之苟簡欲以此木換作京米則所當以本色輸來從長措直而乃有此送人發賣之擧事面殊欠正當旣往雖難追理後弊政宜申禁謹依批旨另加嚴飭蓋此擇置木事廟堂本意只欲就留庫中用舊蓄新稍加擇置故丙辰則依此擧行戊午則乃以惠廳所給木價常賑穀發賣貿入於記付元數之外而本司亦爲許施及至己未又爲給錢換木而以此由枚報本司仍請區劃價錢故頃已論題退送矣戊午常賑穀之許賣已與當初行會之意有所徑庭臣等不勝惶悚而雖以該營事體言之近三千同記付必無盡爲腐傷之理況支放外每年加入又不下百餘同方便推移若干擇置初非難事乃以許多積貯都屬無用之物更費累萬錢貨別稱額外之需而至使軍民受弊者殊甚未穩昨年條還屬該營雖無不可旣以會付錢給代換置則此木不當更入於支放姑令依前留置以記付木三百同劃給俾充會付錢推移之數此外留庫木亦不可一任其有名無實亦爲參量事情別備則必取準式新捧則隨宜換入一年二年次第釐正使校卒無怨庫貯漸實之意一體分付何如傳曰允
정조 24년
吏曹參議尹光顔疏曰伏以臣頃被誤恩特授國子之任自顧空疎豈有一分堪承之望而懇辭旣未獲請屢違又未蒙勘屬値宮班之有事特以兼銜而宣召飭敎連降分義是懼不得不冒昧趨命夤緣出肅而微諒未能終守公議固知不厭早晩顚沛理必無幸果然臺章峻發詆辱備至撫躬慙恨直欲無吪第念因此而獲卸匪據還他本分則人之見餉不爲不厚縮伏自訟惟是之幾千萬不自意天官特除又下此際恩言鄭重寵踰華衮旣許廉隅之俾伸復侈奬拔之新命過費聖念曲施造化臣是何人蒙此千古曠絶之殊私以首頓地不覺感涕之被面也噫彼臺臣之斥臣以不合師儒譏臣以肆然冒膺臣當受以自引不必費辭較辨而第其泮儒發簡謁聖見塞等說誠不勝訝惑所謂發簡未知發於何人傳於何處而果若發自齋中傳播遠近則臣豈有不聞不知之理乎至若謁聖一款似指臣釋褐時事而臣於當日曉入泮宮旋差堂后假官仍卽仕進禁中初無見塞與否之可論此固同榜諸人之所共覩未知臺臣何所據而云也向來臣家曾被人搆捏至有肺石之訴而其時判付恩敎炳若日星照燭開釋無復餘蘊自玆以後雖素不悅臣家者庶幾曉然知本事之元無可議而只緣孤弱之植蹈藉無難黨伐之習噂沓未已今又以無根之事爲藏頭之說隱暎閃弄意在誣衊臣心痛惋當如何哉至於庠任單差事果因殿講在近備員爲急且據一二已例而若曰有違齋規則固臣之失至謂關於名義則何言之太欠稱停也雖然其疏所云淸選之不可輕授中批之所當收還則亦可謂不易之論也今殿下不惟不賜允可乃反復申中批之命更畀極峻之選臣之至庸極陋文質無當何嘗有一能之可稱而泮任銓銜公然兜攬官方由臣而壞各器由臣而輕聖簡以之貽玷物論以之失平臣雖奊詬豈忍憑藉寵靈貪戀名塗不念四維之重以貽淸朝之羞哉噫遭彈而進官轉辱而媒榮事異常格恩是罕有寵遇彌重而指目彌多職名愈濫而惎嫉愈深以臣窮畸之命眇薄之福其何以消受此過分之隆渥而彼世人之齮齕臣者終亦無捨臣之理以我聖上庇覆眷顧之至意何不置臣於虛閑之地俾卒承生成之澤而非常之命轉輾層加使之狼狽而後已耶在臣自靖之義惟有謝迹榮塗歸身田畝上以圖塵刹之報下以全咫尺之守而已罪犯逋慢恩勘不加情地危蹙歷日靡措玆敢披瀝肝血仰瀆崇聽伏乞天地父母俯垂矜諒亟命還收臣新除職名仍賜斥退以重官方以快人心千萬幸甚臣無任云云省疏具悉爾其勿辭察職
정조 24년
掌令權漢緯校理金履度正言李東宇副修撰閔師宣啓曰請亟寢罪人鄭致達妻出置罪名命釋之音依前還發配所仍令王府快正典刑一行半刀割答曰不允六字刀割措辭見上掌令權漢緯正言李東宇啓曰請遲晩後物故罪人啓能亟施孥籍趾賊等凶種快施邦刑獻遂設鞫得情請夏賊子女亟施跪斬之典斗恭親屬應坐之律一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法答曰不允措辭見上正言李東宇啓曰請金甲島爲奴罪人克觀更令王府嚴鞫得情夬正王法請逆賊尙魯亟施孥戮之典請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌請亟下四啓傳旨令攸司卽速擧行焉答曰不允措辭見上
정조 24년
庚申五月二十五日辰時上御誠正閣藥房入診諸承旨持公事入侍時都提調李時秀提調金載瓚副提調閔台爀假注書趙鍾永記事官李存秀洪奭周行左承旨李魯春右承旨洪樂游左副承旨李敬五右副承旨金羲淳同副承旨朴崙壽假注書李允謙檢校直閣沈象奎醫官柳光翼金孝儉白成一李敬培李惟鑑玄必采以次進伏訖時秀曰近間日氣頗熱聖體候若何上曰一樣矣時秀曰王大妃殿氣候何如上曰一樣矣時秀曰惠慶宮氣候快復常度乎上曰一樣矣仍敎曰吏判疏批卿已見之可知予本意之所在矣大體兄爲時相弟爲吏判鼎席銓地兄弟迭居其所盈成之戒憂懼之心無怪其必欲辭免而辭疏之批勉出之敎已言之矣顧今朝象俗習果何如予之一段苦心惟在於矯俗而其所對揚之人卽吏判也予之特除意豈徒然自家出而膺命亦知予本意之所在故也予之精神筋力日漸衰憊以經筵言之予豈可爲而不爲乎近來則眼昏太甚若當午則不能辨望單子懸註以此何以行親政乎今番亦當爲賓廳都政而吏判以其疎闊未知何以爲之來頭狼狽可立而待是可悶也卿必相議第其所見何如時秀曰問諸吏判則所見極爲茫昧矣上曰諳鍊邊吏判不如卿矣時秀曰臣亦疎忽昏孱矣上曰古之人重厚然後壽限遠矣福力亦長遠而今人則淸秀然後能享遐齡人之氣質亦隨時變化而然耶予之所取於吏判者卽其虛閑也出而能物各付物不愧於心不愧於衾以至於不愧屋漏然後當不負所知矣卿其傳此筵敎可也時秀曰醫官旣已待令診察何如上曰置之仍命時秀等先退命讀公事台爀魯春羲淳以無公事先退樂游讀奏全羅監司金達淳啓本全州府反庫事敬五讀奏咸鏡監司具㢞狀啓咸興府失火民人等結構奠接事忠淸監司金履永狀啓中軍尹宇大身病沈重罷黜事崙壽讀奏咸鏡監司具㢞啓本罪人張漢秋端川府到配事命分書判付命書榻敎曰前兼春秋金錫泰渠何足言而亦可謂兩代兼史令該曹口傳付軍職更待其稍知贖罪實職甄復事分付仍命退諸臣以次退出
정조 24년
行都承旨閔台爀緣故出左承旨洪樂游坐右承旨李敬五坐左副承旨金羲淳坐右副承旨朴崙壽坐直同副承旨申鳳朝坐直注書金啓溫病一員未差假注書趙鍾永仕李允謙仕直事變假注書鄭祖榮仕
정조 24년
李敬五啓曰明日常參經筵取稟傳曰停
정조 24년
洪樂游啓曰行左承旨李魯春今日不爲仕進卽爲牌招何如傳曰許遞前望單子入之待下批牌招
정조 24년
傳于洪樂游曰左承旨入侍
정조 24년
傳于申鳳朝曰大司成前望入之已久不卽出給以致該房之疑稟今始啓下當該中官査治望筒旣點下新除授大司成牌招察任
정조 24년
吏曹口傳政事兼大司成鄭大容
정조 24년
吏曹口傳政事以趙廷鉉爲富平府使
정조 24년
以漢城府民家頹壓別單傳于洪樂游曰恤典令該廳卽爲分給事分付
정조 24년
以漢城府民家頹壓別單傳于洪樂游曰恤典令該廳卽爲分給李喜明名以朝官六間蝸屋二間頹圮何異於殘戶之全頹乎一體題給事分付
정조 24년
以咸鏡監司具㢞啓本遺漏應資老人開錄事傳于李敬五曰令該曹口傳下批單付亦以口傳擧行
정조 24년
兵曹口傳政事僉知單李載晟
정조 24년
以全羅監司金達淳啓本罪人鄭太東實因脈錄終欠的礭故謹附微見開錄事判付內啓下刑曹爲旀道啓論理甚有意見依狀請的決之意卽爲回諭爲良如敎
정조 24년
以全羅監司金達淳啓本昌平金守元獄事有違法例初覆檢官罪狀令攸司稟處事判付內啓下刑曹爲旀長興黃於應雪古之獄道伯所引法文中爭鬪前飮酒致醉至爭鬪時有所觸傷氣絶而死恐似近之云者果似然矣而死者無異當下致命則付之輕典雖甚重難究其根因道伯之言亦不可謂之法外其在曰殺曰宥之亦可全州曺得福之獄以致斃之遲速較之受傷之輕重有此附陳意見其言亦然昌平金守元之獄兩條設疑歸之於未必死之驗而彼杖此鎌之無傷有痕不但近於邂逅之過誤傷輕死速法無可據云者道伯之言是矣且與常性人有間右項三囚依道啓減律爲旀檢官拿處事與直爲酌決二囚事竝依啓聞施行事令政院分付後回諭爲良如敎
정조 24년
禁府啓目黃海前兵使李性默矣本府議啓內擅發校卒替送虞候大張軍威妄行回示之擧者已犯師律兺除良刑具之擬加用棍之太濫尤乖典憲究厥罪狀節節痛駭以此照律罪杖一百收贖告身盡行追奪私罪奉敎依允
정조 24년
禁府啓目前黃州牧使趙榮慶矣本府議啓內兵使之擧措雖甚乖當吏校之推捉旣稱公格則不惟不使捉送及反驅逐營屬者已是妄率兺除良報巡營牒辭之拶逼兵使殊極駭然以此照律罪杖八十收贖奪告身三等私罪奉敎依允爲旀議減一等爲良如敎
정조 24년
李敬五以兵曹言啓曰卽接西營入直訓局哨官趙元軾手本則金虎門南邊月廊外壁築墻一間許頹圮云令紫門監爲先以杻把子堅實圍排樹柵急速修築而金虎門入直軍八名除出限改築間嚴加守直之意分付何如傳曰允
정조 24년
洪樂游以賑恤廳言啓曰西部倉洞契任掌劉祥頊今月二十五日本洞路傍得一歲遺棄男兒同里居良女金召史欲爲修養茵匠里契任掌崔同伊今月二十五日本洞路傍得一歲遺棄男兒同里居良女權召史欲爲收養貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 24년
李敬五以漢城府言啓曰內官之訟不由內侍府轉啓徑呈法司則不得聽理曾有定式矣日前楊州居內官李世曄謂有訟辨突入東部官門故吏隷輩以內官之訟不得聽理爲言則移怒部官詬罵侵辱罔有紀極至有部官引義之擧聞極驚駭移文畿營使之押送則以其曾經待令郞廳不得捉致云係是朝官則自臣府法不當擅自推治其罪狀令該府拿問處之何如傳曰近來法綱解弛有如許干紀亂憲之類甚至詬辱法司官員不能以其法處斷致煩草記豈不屑越之甚乎卿等爲先從重推考所謂待令郞廳名色卽內侍府所無之職銜其假稱不難知到今不可付之京兆處置令該曹以現發兩罪嚴覈得情照法痛治後草記可也
정조 24년
李敬五以訓鍊都監言啓曰因兵曹草記金虎門南邊月廊外壁一間許頹圮處金虎門入直軍八名除出將校一人率領限改築間嚴加守直之意敢啓傳曰知道
정조 24년
李敬五以御營廳言啓曰本廳來六月七月兩朔應立左部後司屬全羅左道二哨右道三哨合五哨軍兵五百十七名今已逢點整齊矣六月初一日與右司軍兵替代立番後舊軍放送之意敢啓傳曰知道
정조 24년
李敬五以御營廳言啓曰本廳來八月九月兩朔應立中部前司屬全羅右道五哨軍兵七月二十五日京中逢點八月初一日與左部後司軍兵當爲替代立番而依定奪每哨以一百名磨鍊後其餘一百三十五名竝資保收布上送事本道監兵使處措辭知會之意敢啓傳曰知道
정조 24년
朴崙壽以義禁府言啓曰南陽府使李近胄拿處事傳旨啓下矣李近胄以兼營將守令時在任所云依例發遣府書吏差兼官後拿來何如傳曰允
정조 24년
掌令權漢緯獻納金孝秀校理金履度副修撰閔師宣啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上請亟寢昧爽後申禁之命因許捧入未徹之啓特賜允兪俾王章伸而亂本拔焉措辭見上答三司曰不允末端事付丙矣掌令權漢緯獻納金孝秀啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬奴傔連伊夫妻竝嚴鞫得情快正措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答兩司曰不允獻納金孝秀啓曰請金甲島爲奴罪人克觀更令王府嚴鞫得情快正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦嚴鞫處斷以折奸萌措辭見上答院曰不允
정조 24년
庚申五月二十六日辰時上御誠正閣諸承旨持公事入侍時右承旨洪樂游左副承旨李敬五右副承旨金羲淳同副承旨朴崙壽假注書趙鍾永李允謙記事官李存秀洪奭周檢校直閣沈象奎以次進伏訖上命讀公事敬五羲淳以無公事先退樂游讀奏慶尙監司申耆啓本慶州府反庫事崙壽讀奏慶尙監司申耆啓本罪人李鈺機張縣到配事命書判付又命書全羅監司金達淳獄案錄啓判付訖仍命退諸臣以次退出
정조 24년
庚申五月二十六日未時上御重熙堂左承旨入侍時左承旨洪樂游假注書李允謙記注官金景煥承膺祚以次進伏訖命書榻敎曰守令未差之代令該曹口傳差出待下批卽爲下送又命書榻敎曰大司成前望單子入之仍命退承史以次退出
정조 24년
行都承旨閔台爀病左承旨洪樂游坐直右承旨李敬五坐左副承旨金羲淳坐右副承旨朴崙壽坐同副承旨申鳳朝坐直注書金啓溫病一員未差假注書吳淵常仕李允謙仕直事變假注書鄭祖榮仕
정조 24년
申鳳朝啓曰明日常參經筵取稟傳曰停
정조 24년
申鳳朝啓曰來初一日輪對日次矣敢稟傳曰當次人受點後日次來待
정조 24년
李敬五啓曰右邊捕盜大將柳孝源以禁軍別將明日禁軍祿試射出去矣所佩命召及大將牌傳令牌何以爲之敢稟傳曰仍佩往來
정조 24년
李敬五啓曰御營廳將官來言今日本廳軍兵日次私習云矣敢啓傳曰後日次爲之
정조 24년
傳于申鳳朝曰諸承旨持公事入侍
정조 24년
趙鍾永奉命代以吳淵常爲假注書
정조 24년
申鳳朝以吏曹言啓曰今此宗廟朔祭獻官前承旨李魯春大祝前持平鄭魯榮時無職名令該曹口傳付軍職何如傳曰允
정조 24년
兵曹口傳政事護軍李魯春副司果鄭魯榮
정조 24년
李敬五以兵曹言啓曰今五月三十日一內禁軍番次而該番將吳載重遷轉代依例口傳差出何如傳曰允
정조 24년
兵曹口傳政事以曺命楫爲內禁將
정조 24년
疊以漢城府民家頹壓別單傳于洪樂游曰恤典令該廳卽爲分給事分付
정조 24년
以御營廳新舊軍合操單子傳于李敬五曰後日次爲之
정조 24년
申鳳朝以弘文館言啓曰修撰金履載旣有只推之命卽爲牌招察任何如傳曰允
정조 24년
申鳳朝以禮曹言啓曰大報壇奉室敬奉閣雨漏處及齋室以下雨漏等處今二十八日卯時修改事已爲啓下矣雨勢如此簷瓦盡濕今雖開霽難以始役待快晴更爲擇日擧行何如傳曰允
정조 24년
洪樂游以賑恤廳言啓曰漢城府民家頹壓別單判付內恤典令該廳卽爲分給事命下矣北部字內完少頹多一戶布一疋恤典依例題給之意敢啓傳曰知道
정조 24년
洪樂游以賑恤廳言啓曰漢城府民家頹壓別單判付內恤典令該廳卽爲分給事命下矣南部字內全家頹壓一戶恤典錢二兩題給之意敢啓傳曰知道
정조 24년
洪樂游以賑恤廳言啓曰漢城府民家頹壓別單判付內恤典令該廳卽爲分給李喜明名以朝官六間蝸屋二間頹圮何異於殘戶之全頹乎一體題給事命下矣東部字內全家頹壓一戶錢二兩完少頹多一戶布一疋南部字內全家頹壓一戶錢二兩勿論秩中北部字內前奉事李喜明亦依全頹例錢二兩合錢六兩布一疋恤典依例分給之意敢啓傳曰知道
정조 24년
掌令權漢緯啓曰今二十四日健元陵忌辰大祭時祭監監察鄭基煥以爲陪香祝祗詣陵所則陵官令參奉之外又有許多來客問之則各陵官員以摘奸迎接事來會云而旣經摘奸而承旨離發之後仍爲聚會於齋室殆近十餘人言笑喧聒自午至夕聞甚可駭故招致本陵書員以不當如是之意申飭則猶不止息日暮後散去大抵當日之見差祭官本陵令參奉爲齋郞祝史穆陵元陵兩參奉爲贊謁者則惟此四人所當靜坐相對肅敬致齋而不此之爲乃聚諸人作此褻慢之擧措莫重享祀之日大異於平常之時不可無警責之道云臺監呈課旣如此則不可置而不論請齋郞祝史贊謁者四人令該府拿問處之答曰依啓
정조 24년
庚申五月二十七日辰時上御重熙堂諸承旨持公事入侍時右副承旨朴崙壽同副承旨申鳳朝假注書趙鍾永李允謙記事官李存秀洪奭周直閣金近淳以次進伏訖命書禮曹敬奉閣雨漏處修改日字更擇草記批答又命公事讀奏崙壽讀奏平安假都事趙厚鎭啓本罪人金重喆嘉山郡到配事鳳朝讀奏慶尙監司申耆狀啓巨濟府使李永喆到任事命書判付訖仍命退諸臣以次退出
정조 24년
行都承旨閔台爀坐行左承旨李翊模坐右承旨徐英輔坐直左副承旨李敬五坐直右副承旨金羲淳坐同副承旨申鳳朝坐注書金啓溫病一員未差假注書吳淵常仕李允謙仕直事變假注書鄭祖榮仕
정조 24년
李敬五啓曰明日乃是初伏自明日處暑間視事頉稟之意敢啓傳曰知道
정조 24년
以備邊司坐起進不進單子傳于李敬五曰三十日次對進定於今日
정조 24년
閔台爀啓曰諸承旨持公事入侍事命下而次對日持公事入侍例不得爲之何以爲之敢稟傳曰仍爲詣閤
정조 24년
傳于李敬五曰大臣備局堂上引見
정조 24년
傳于李敬五曰名之曰合啓近來臺臣之無故行公者占便之習駭然甚矣旣欲入來則雖於前啓例當待漏詣臺而今於次對命下之後始爲入來當該諫院臺諫禁推不飭之該房承旨遞差
정조 24년
李敬五啓曰訓鍊大將李漢豐時無職名令該曹口傳付軍職何如傳曰允
정조 24년
兵曹口傳政事護軍單李漢豐
정조 24년
李敬五啓曰獻納金孝秀禁推事命下矣依定式遞差傳旨捧入之意敢啓傳曰知道
정조 24년
閔台爀啓曰吏曹郞廳來言承旨臺諫有闕政事取稟傳曰前望單子入之待下批牌招
정조 24년
承旨前望單子入之李翊模落點
정조 24년
以修撰金履載牌不進罷職傳旨傳于李翊模曰只推
정조 24년
有政吏批判書李晩秀進參判曺允大牌不進參議尹光顔牌不進行都承旨閔台爀進以洪時濟爲持平韓用龜爲刑曹判書鄭尙愚爲參判韓用鐸爲禮曹參議曺錫中爲兵曹參知鄭魯榮爲吏曹正郞曺允大爲繕工提調李趾采爲司宰僉正李成德爲監察林漢浩爲中學敎授金履度爲東學敎授閔耆顯爲西學敎授朴宗京爲南學敎授吏曹參議單尹光顔除授事承傳
정조 24년
兵批判書金載瓚禁軍祿試射進參判李益運病參議朴奎淳入直進參知未差左副承旨李敬五進以申大健爲珍島監牧官同知單孫有貞黃州中軍金錫憲仍任事承傳上護軍洪檍大護軍韓用龜護軍林蓍喆李基讓任嵂副護軍兪漢寧崔獻重韓致應趙弘鎭徐有聞李鼎德李羲甲副司直吳翰源沈奎魯洪光一康聖翊姜俊欽閔榮祖副司果李鼎秉沈鎜李重蓮
정조 24년
以輔德尹光顔吏曹參議單付單子傳于閔台爀曰仍任
정조 24년
再政輔德單尹光顔仍任事承傳
정조 24년
以刑曹判書韓用龜牌不進推考傳旨傳于李翊模曰與參判更爲牌招
정조 24년
李敬五以備邊司言啓曰今日本司坐起堂上懸病之人甚多實病外竝卽牌招以爲進參之地何如傳曰允
정조 24년
以備局堂上李祖源李秉鼎金思穆趙鎭寬牌不進推考傳旨傳于李翊模曰一月六對不欲以得雨前後爲或勤或弛當暑臨筵不以爲勞則諸堂之不赴籌坐已非矣竝與賓對而違牌雖未知情病之何居事體所在極爲未安衆所共知情勢實恙外爲先從重推考更爲牌招
정조 24년
閔台爀以吏批言啓曰本曹佐郞嚴思彦呈狀內矣身素患風眩之症當此換節之時一倍添劇委頓床席以此病狀萬無供職之望云身病旣如是則有難强令察任姑改差何如傳曰允
정조 24년
李敬五以兵曹言啓曰今五月三十日一內禁軍番次而新授該番將曺命楫以拘忌呈狀乞遞實故旣如此則不可强令察任今姑改差其代更爲口傳差出何如傳曰允
정조 24년
兵曹口傳政事以柳心源爲內禁將
정조 24년
以金孝秀囚單子判付內分揀放送爲良如敎
정조 24년
以李近胄囚單子判付內該道旣不知定式則各邑之不知勢也課農之時不可曠官姑屬之令前使之附過還任遍踏其矣掌內原濕竭誠勸飭一畝一頃莫或陳荒爲有矣萬一不勤勘罪當加倍以此嚴飭放送爲良如敎
정조 24년
李翊模以義禁府言啓曰中部令洪赫都事尹致民南部令申翼顯都事洪晩榮待晴霽畢擧行後拿問處之事傳旨啓下矣洪赫尹致民申翼顯洪晩榮頹戶形止盡爲摘奸修報京兆云而今方待命拿囚之意敢啓傳曰知道
정조 24년
以洪爀尹致民申翼顯洪晩榮囚單子判付內附過放送爲良如敎
정조 24년
以金燾囚單子判付內付過放送爲良如敎
정조 24년
以漢城府民家頹壓別單傳于徐英輔曰恤典令該廳卽爲題給東部純信坊新設契寡女嚴召史家入於摘奸書啓一體題給事分付
정조 24년
以漢城府民家頹壓別單傳于徐英輔曰恤典令該廳卽爲題給事分付
정조 24년
徐英輔以賑廳言啓曰漢城府民家頹壓別單判付內恤典令該廳卽爲分給事命下矣東部字內完少頹多一戶布一疋西部字內完少頹多四戶各布一匹二三間中完多頹少二戶各布一疋南部字內二三間中完多頹少一戶布一疋合布八疋恤典依例分給之意敢啓傳曰知道
정조 24년
宣傳官安光質書啓臣於本月二十六日未時以都城內五部雨後頹壓戶摘奸事敬奉聖敎臣則分受西北兩部昨今兩日次第摘奸是白乎則今番大雨雖連日驟至瓦屋之頹仆草家之全壓未有目擊是白遣半壁之崩頹一隅之滲漏間多有之而此是經霖後所難免者是白乎旀西部頹壓參戶北部頹壓肆戶及外此破壁虛簷不蔽風雨而至貧無依末由修葺之類竝爲列錄於後以備睿覽是白遣部官勤慢亦爲採探是白乎則西部令金燾入直本部而方待各坊之頹壓手本將行摘奸云是白遣北部令李英章今日巳時量逢着於桂生洞則謂以摘奸之行是白齊後頹戶秩北部觀光坊部契居閑良崔聖得草家伍間內貳間頹壓司宰監下牌契居閑良朱明魯草家參間內壹間頹壓司宰監下牌契居閑良韓命仁草家陸間內壹間頹壓鎭長坊契居閑良李光白草家陸間內壹間頹壓西部分繕工內契居閑良金德希草家陸間內壹間頹壓大平洞契居獨女朴召史草家陸間內壹間頹壓大平洞契居良人金光潤草家漆間內壹間頹壓至貧無依秩北部嘉會坊契居幼學洪益友草家八間椽木汚落西部大平洞契居前部將李邦鉉草家漆間簷楹朽破西學洞契居禁漏生徒鄭有徵草家陸間簷楹朽破傳曰特遣摘奸異於循例枚報分付賑廳題給恤典草記
정조 24년
宣傳官李在敬書啓臣於本月二十六日未時以都城內頹戶摘奸事敬奉聖旨馳往東部中部南部字內遍踏坊曲詳細探察是白乎則今此甘霈旣是旱餘又非長霖故頹壓之戶數亦不多是白如乎頹壓之戶及外此雖或免頹四壁頹圮徒存棟樑而切可矜最無依者竝列錄于後以備乙覽是白乎旀部官勤慢亦爲探得是白乎則東部令申奭相都事徐有聲段俱呈旬而不爲行公是白遣中部令洪赫都事尹致民南部令申翼顯都事洪晩榮等段或在或直在家只待洞任之進告而始爲摘奸轉報而已是白齊後東部頹戶秩東學洞契居禁衛軍張德鳳草家肆間內貳間頹壓昌善坊契居壯勇軍蘇得福草家漆間內伍間頹壓已上該部已報京兆景慕宮二契居出身金光仁草家伍間內貳間頹壓姑不頹而切可矜秩景慕宮一契居典僕金致聲草家肆間內貳間半頹中部頹戶秩昌廛行廊契居閑良黃尙彩瓦家陸間草家陸間草家貳間頹壓昌廛中路契居獨女李召史瓦家捌間半草家參間內瓦家壹間頹壓中魚物廛二牌契居閑良朴東源瓦家貳拾漆間內半間頹壓已上該部已報京兆南部頹戶秩倭館洞契居良人金國瑞草家陸間全壓朴井洞契居生徒洪九成草家參間內壹間頹壓倭館洞契居前察訪韓在中瓦家拾捌間草家伍間內瓦家肆間頹壓已上該部已報京兆姑不頹壓而切可矜秩明哲坊南水洞契居良人李道恒草家伍間內肆間半頹禁倉契居良人韓致文草家參間內貳間半頹明哲坊靑寧尉契居良人趙得藺草家陸間內伍間半頹傳曰報京兆者外別爲執頉者拔例題給事分付賑廳
정조 24년
宣傳官沈豐祖書啓臣於本月二十六日未時量以頹戶摘奸事伏奉聖敎馳往崇禮門外遍察麻浦西江龍山露梁漢江等處是白乎則西部車洞居幼學朴耆源草家七間內六間頹壓於今月二十五日之雨一間僅存而問于耆源則所告內自向日之雨滲漏不已至於將壓之時本洞洞任來見錄去間數矣更無消息云云是白遣該部官則雖無摘奸之擧而申飭洞任若有頹壓處是去等隨卽來告是如爲白乎旀南部桃楮洞閭家二戶頹壓而該部官二十六日朝摘奸錄去是如爲白遣外此所經諸處姑無頹壓之患是白遣農形段自始興初境至蕃大坊坪轉到果川初境看審是白乎則今番雨後毋論畓之高低果無未移秧處是白如乎早付稻段間間三除草中稻段方始再除草晩移秧則今方着根向靑黍粟段方始初除草豆太段今方立苗木花段方張再除草而所見各穀擧皆茁長是白臥乎所且聞農人等所告則今年雨水適中秧苗移卽着根爲言以今所見可謂豐徵是白齊傳曰分付賑廳題給後使之草記
정조 24년
李敬五以都摠府言啓曰都摠管趙尙鎭以判義禁府事本府坐起晝仕出去之意敢啓傳曰知道
정조 24년
李敬五以兵曹言啓曰禁軍來秋冬等祿試射時沒技人別單中依例懸註之意敢啓傳曰知道
정조 24년
李敬五以兵曹言啓曰卽接慶熙宮入直衛將牒報則元武門外中松一株小松一株拔根仆地云令該所依例斫去之意敢啓傳曰知道
정조 24년
禁府啓目祝史徐有悌齋郞李英雲贊者李羲贊謁者李民植等原情云云傳旨內辭緣泛稱遲晩竝只刑推得情何如判付啓竝只除刑推議處照律爲良如敎
정조 24년
刑曹啓目楊州居內官李世曄更招云云詬辱部官假稱官職虛籍莫重地待令敢抗法司之推捉者究厥情狀尤萬萬痛惡更加嚴刑期於得情何如判付啓嚴加照律爲良如敎
정조 24년
禁府啓目粘連向前徐有悌李英雲李羲贊李民植等亦莫重享祀身爲執事不能致齋敬謹乃反相聚喧話以致臺監之呈課事之可駭莫此爲甚竝只以此照律罪各杖八十收贖奪告身三等私罪奉敎依允爲旀有功議者各減一等公罪勘放爲良如敎
정조 24년
李翊模以義禁府言啓曰徐有悌李英雲李羲贊李民植等各杖八十收贖奪告身三等照律公事判付內依允有功議者各減一等公罪勘放事命下矣徐有悌六代祖景雨扈聖原從功臣李英雲十一代祖琛佐理功臣永安尉五寸親李羲贊八代祖增平難功臣李民植九代祖鋥扈聖原從功名云李英雲功議各減一等杖六十徐有悌李羲贊李民植功減一等各杖七十竝以公罪收贖之意敢啓傳曰知道
정조 24년
李翊模以刑曹言啓曰罪人李世曄捧供啓目判付內嚴加照律事命下矣謹按律文則大明律罵詈條有曰部民罵五品以上官者杖一百同律詐假官條有曰無官而詐稱有官者杖一百徒三年拒毆追攝人條有曰句攝公事而抗拒不服者加本罪二等名例云二罪俱發以重者李世曄依此律從重論杖一百徒三年罪加二等決杖一百流二千五百里定配於慶尙道機張縣卽爲押送之意敢啓傳曰知道
정조 24년
刑曹判書韓用龜疏曰伏以臣銜命旋歸獲近耿光祝聖體之彌康慶儲禮之已成逖違之戀粗伸歡忭之忱冞切仍伏念朝廷之所愼惜者名器也風化之所汚隆者出處也匪其人而任之則無以勸賢匪其分而受之則足以招災此乃上下之所切戒而不忽者也嗚呼正卿階品其重顧何如而臣之蔑劣顓蒙萬萬不當則今殿下奚取於臣而特超崇且顯之八座兼畀儐與价之兩銜乎臣於受命之日宜卽披瀝肝血乞收誤恩而使事旣屬往役行期又復催迫冒昧承當未敢爲辭遜之計匪分之災雖不足自恤若使識者竊議其名器之玷辱出處之顚倒則昭代風化之漸汚未必不由於臣身反復思惟益覺背汗而面騂況於辭陛之日反面之時昵侍前席恩言鄭重慰藉備至如臣無似之賤何以得此於聖明之前微衷自激感淚欲墜惟玆天地父母之大德洪造以臣拙訥之辭不敢仰誦於倉卒嚴畏之地泯默而退若無省覺耿耿餘忱寤寐如結而眷毗之恩愈往愈隆又於月初伏奉水部除旨繼而天牌荐降寵光赫然闔門感祝前此恩資之冒受雖緣事會之滾急反命以後連値淸齋之日備例一疏亦未呈徹自速方命之科恭俟鈇鉞之誅聖度包容譴罰不加特蒙體諒之恩獲承鞶遞之命到底洪渥與天無極而曾未數旬司寇新命有隕自天臣於是怵然而驚懍然而懼不知措躬之所也以言乎人器之不相稱則猿狙之裳也以言乎才具之不堪當則僬僥之鼎也顧何敢憑恃寵靈晏然兜攬上累聖簡下壞廉防乎召牌之下承膺無路略暴衷懇仰瀆宸嚴伏乞聖慈俯賜鑑諒收還臣新授爵秩以重公器以安私分不勝幸甚臣無任云云答曰省疏具悉卿其勿辭行公
정조 24년
刑曹參判鄭尙愚疏曰伏以臣得見刑曹判書臣韓用龜向日筵奏擧條則以關西別置木丁巳條之自惠廳發賣戊午條之自惠廳點退盛論其時惠堂詆斥備至而其時惠堂卽臣從父也嗚呼臣纔經從父之襄事含哀茹慟生意索然之中覽此而尤不勝悲憤臆塞直欲溘然也此事顚末臣若不言則無以辨白故不得不據實仰陳焉蓋關西木之請得發賣卽緣本廳事勢之不得不然也該廳米條自來不敷拮据無路而當初關西木之擇置卽廟堂爲他日京司需用之資故以發賣換米補於經用之意問議廟堂廟堂亦以爲便好故發賣於箕營作米於京廳而其所作米元無轉貿之事以該廳貢米之當爲上下者儲留庫中而貢價則以錢出給此所謂貢人之移納而卽惠廳應行之例也成冊與數爻俱在於惠廳焉可誣也今此轉販北關遷貨財利云云豈非千萬不近似之說乎伊時發賣只就所儲處散之而已未嘗有移送他處之事況北關之道里旣遠木綿之元數不些則自西移此不顧運輸之費者寧有是耶此則事理曉然不待臣之多辨而乃以財利之目容易加之臣心之至冤至慟當何如也至於戊午條尤非惠廳之所知也自廟堂爲訓局中旬之資而發關使之輸納以其餘數出付惠廳以爲留貯而若自該營精捧以送則豈有數十同之點退乎噫臣之從父平日居官至誠苦心惟在於對揚恤民之德務盡守法之道公貨則嚴於典守朝令則奉以恪遵以爲圖報國恩之方此豈臣之所敢私言哉聖明在上庶或俯燭矣今於旣故之後阡草未宿遭此意慮之所不到之人言而至被慨惋之斥爲子姪者寧不痛迫臣之今日情事控訴無處而惟殿下於臣天地也父母也臣安得不抆涕仰籲思所以申辨之道乎玆敢不避瀆撓冒陳事實於日月之明伏乞聖明俯垂察焉臣於此際伏奉秋曹除旨召牌儼臨而情地方切危蹙私義尤難冒膺略控短章兼暴衷懇冀蒙亟遞臣職以安私心千萬幸甚臣無任云云答曰省疏具悉事實詳知卿其勿辭行公
정조 24년
掌令權漢緯獻納金孝秀校理金熙采修撰閔耆顯啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行半刀削答三司曰不允七字刀削掌令權漢緯獻納金孝秀啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答兩司曰不允獻納金孝秀啓曰請金甲島爲奴罪人克觀更令王府嚴鞫得情快正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上答院曰不允
정조 24년
庚申五月二十八日辰時上御熙政堂大臣備局堂上引見諸承旨持公事同爲入侍時行都承旨閔台爀右承旨李敬五假注書吳淵當李允謙事變假注書鄭祖榮記事官李存秀洪奭周直閣金近淳左議政沈煥之右議政李時秀行左參判金文淳行知敦寧趙尙鎭禮曹判書徐龍輔知訓鍊徐有大吏曹判書李晩秀行護軍申大顯漢城左尹申大謙刑曹參判李漢豐禮曹參判李書九校理金履度以次進伏訖煥之等曰雨後日氣湫濕聖體候若何上曰別無所損矣煥之等曰寢睡水剌之節亦何如上曰一樣矣煥之等曰王大妃殿氣候何如上曰一樣矣煥之等曰惠慶宮氣候何如上曰一樣矣命次對爲之煥之曰日前以雙樹山城中軍變通事有次對時稟處之命當先爲稟定矣上曰雙樹處三南咽喉所重自別且以餉穀言之大米爲三萬餘石我國山城軍餉南北漢外素稱上黨而此則比上黨不啻倍蓗但無主管之人故餉穀斂散之際不無疎虞之慮若以有前程人典守則必勝於他而或曰餉穀則捧留本邑爲可監司則以爲若不以履歷窠差出則從他變通爲宜云但都政時中庶閑散之擧風者只此一窠今若猝改以履歷窠則其他閑散自不得爲之此亦不可不商量處之以其重地與餉穀所在言之一以可合典守之人差出爲宜兵判今不入來待後日次對問諸兵判及武將相議稟處可也仍敎漢豐曰若以新堂上窠給代則何如漢豐曰以江原中軍相換似無妨矣上曰以統虞候相換何如漢豐曰統虞候則關防所重尤爲自別不可相換矣上曰或以履歷僉使中相換似好第爛商從後更稟也煥之曰卽見北兵使李潤謙報本司辭緣則枚擧西北鎭僉使牒呈以爲該鎭移設時公廨營建城堞新築所入役糧雇價以殘鎭勢力萬無拮据之路而庚午本鎭移設時田米百石白木十同劃給丁巳在德堡移設時田米五十石白木五同劃給而比西北減半者在德小而西北稍大故也本營句管出身除防田米軍需留庫白木中依庚午本鎭移設時例田米百石白木十同許劃爲辭矣西北新基移設之物力不可不劃給而地勢有遠近移設有難易較庚午例折半該營句管出身除防田米五十石及軍需留庫中白木五同劃給何如上曰依爲之出擧條煥之曰今日懸病備堂纔有飭敎出牌而其中行大護軍趙鎭寬未知目下有何情病而乍出旋入事面未安從重推考申飭行公何如上曰依爲之出擧條煥之曰各道句管多未差代行兵曹判書金載瓚關西句管差下行上護軍李祖源海西句管行知敦寧趙尙鎭北關句管行大護軍趙鎭寬湖西句管及貢市堂上竝仍前差下使之察任何如上曰依爲之出擧條煥之曰刑曹判書姑未差代參判李漢豐方呈辭云詞訟重任久曠可悶參判姑爲許遞何如上曰依爲之出擧條上曰今番之雨雖曰周洽湖南右沿民事則夙宵憧憧雖今年豐登明年豐登安保其去者還集陳處復墾乎旣無裕食之道則民何以安集民無可集之道則地何以復墾地無可墾之勢則邑不爲邑此豈朝廷少可弛心處乎自廟堂出謀發慮另念措處於闢土裕食之道然後俾右沿田民可期有招徠墾闢之效惟在卿等之誠力爲之也煥之曰道臣下往時亦有言及於右沿民事亦當竭力措處矣上曰道臣旣難一一巡墅則何以知之乎仍敎書九曰湖南農形近果得聞否書九曰日前聞南來人言則雨澤在在周洽而昨年右沿農形亦不可謂歉歲故見今市直不至騰踴云矣命大臣就座晩秀曰政月在前矣郡守以上窠京職中可擬之人每患苟簡雖非啓請邑限都政以限滿守令勿拘純望通融備擬以爲次次遷轉之地口傳政事亦爲一體擧行近例則然今番亦依此爲之何如上曰依爲之出擧條晩秀曰前縣監李羲雲與前縣監李義和同是禁錮而李義和則混入歲抄至蒙蕩滌敍用之恩李羲雲則追因特敎禁錮分揀矣以罪同而一敍一否前判書筵達又有一體蕩滌之命而蕩滌與敍用猶隔一間今當歲抄修入之際有難擅便存拔故敢此仰達矣上曰依李義和例施行可也出擧條書九曰近日松政之可憂京外之所共知也廟堂籌度亦已久矣事係更張荏苒至今而船隻修改無歲無之一向抛置誠有莫可收拾之慮第以漕船言之昔在先朝丁未湖南道臣李瑜遍巡漕倉廣採物情備陳漕卒貪利輕改之弊仍請十年改槊二十年新造行之屢年載之續典矣後因故判書朴文秀筵奏復從原典五年十年之制而觀其所奏則以年限退定之後漕卒之奸計滋生及到京江自毁船板圖囑下屬瞞訴地部未及十年必改乃已爲言而亦未嘗謂船隻之眞箇朽傷不可過十年使用也故己巳漕倉節目沙工之善爲看護過限使用者每年加賞若過五年則道臣論移該曹別爲施賞事定式施行蓋其定限則雖依原典而其所使用折衷闊狹於十年二十年之間者可以推知矣制法之意若是詳備而京外有司不善遵守至於京司之直許改造曾所防塞而近以京江船材之苟艱姑開其路則漕卒之百般奸僞一如故重臣所奏而抑又甚焉所謂郞官摘奸有名無實不察本船之完弊傍照已往之文簿循例請改故限內改造便作常事臣於日前取考該曹所在井間冊子則十年以來牙山漕船限內改造者五隻而多不過六七年少或爲四五年聖堂則雖不至如牙山之尤甚而過限使用者絶無焉此專由於漕卒風習有異於各倉而爲差員者全不檢飭故也漕運有國之大政故劉晏之置場造船亦以不惜少費爲永久可行之道此誠至論目今各倉漕需雖甚匱竭冗費多寡不必較計尙可以推移支用若夫船材則以百歲長養之樹木應每年陸續之斧斤如是因循遂至於一朝罄盡則漕運之停閣勢所必然雖使如晏者當之政宜撙節愛惜況今矯救之策卽不過修明舊典而賞罰亦不可偏廢自今以往加使用未滿五年者切勿輕易許改如或不得已改造則不謹之沙工嚴治汰去京司摘奸十分詳審而亦自本司時加考察若有如前泛忽之弊當該郞官各別重勘兩湖則漕船改造例皆修啓而嶺南獨不登聞惠廳許改之時亦不報本司發關事甚疎略此後則一依戶曹及兩湖例擧行恐合便宜竝下詢大臣處之何如上曰大臣之意何如煥之曰漕船之改槊及新造雖有定限近年亦多不及限者松材難繼冗費宜惜豈可無闊狹勸懲之道而嶺南之獨不登聞惠廳之直爲發關俱似有弊從今一依宰臣所奏申飭施行似好矣時秀曰有司堂上所奏誠有意見臣亦無他議而大抵改造改槊之時物力非不優厚而多歸消融造船全不完固而每易傷毁自今隨其現發不善造船之船人與不謹看護之沙工一體嚴繩當該差員亦勘以不能察飭之罪則似尤爲警勵之道矣上曰依爲之出擧條命次對先退命公事讀奏台爀讀奏京畿監司徐鼎修狀啓富平府使趙廷鉉到任事命書判付又命書傳敎曰政官牌招開政又命書傳敎曰身爲部官其所擧職豈待提飭而頹戶摘奸不卽出去以致執頉於宣傳官書啓中部南部官員待晴霽畢擧行後令該府拿問處之當該西部官之不卽報京兆者指名捧現告爲先拿處又命書榻敎曰不爲仕進承旨許遞前望單子入之待下批牌招察任仍命退承史以次退出